भारत सरकार

मानव संसाधन विकास मंत्रालय

स्कूल शिक्षा और साक्षरता विभाग

राज्य सभा

अतारांकित प्रश्न संख्या: 3123

उत्तर देने की तारीखः 22.0**3**.201**8**

सीएबीई उपसमिति की सिफारिशें

3123. श्री अनिल देसाईः

**क्या** मानव संसाधन विकास मंत्री **यह बताने की कृपा करेंगे किः**

**(क) क्या शिक्षा संबंधी मंत्रिमंडल सलाहकार बोर्ड (सीएबीई) उपसमिति ने देश में कन्या शिक्षा**

**में सुधार लाने हेतु सिफारिशें की हैं;**

**(ख) यदि हां, तो इन सिफारिशों का ब्यौरा क्या है; और**

**(ग) कितनी सिफारिशों को स्वीकार किया गया है तथा कितनी सिफारिशें विचाराधीन हैं**?

उत्तर

मानव संसाधन विकास मंत्रालय में राज्य मंत्री

(श्री उपेंद्र कुशवाहा)

(क) और (ख): जी, हां। कन्‍या शिक्षा को बढ़ावा देने के लिए, केंद्रीय शिक्षा सलाहकार बोर्ड (केब) की एक उप-समिति गठित की गई है। उप-समिति की अंतरिम सिफारिशें निम्‍नलिखित हैं:-

1. **ज़िला मुख्‍यालय में महिलाओं हेतु आवासीय डिग्री कॉलेज और पॉलिटेक्‍निक**
2. **प्रत्‍येक राज्‍य में विशेष केवल महिलाओं हेतु विश्‍वविद्यालय**
3. **जागरूकता और जेंडर संवेदीकरण अभियान**
4. **स्‍नातकोत्‍तर स्‍तर तक बालिकाओं को नि:शुल्‍क शिक्षा प्रदान करना।**
5. **प्रत्‍येक ज़िले में नवोदय विद्यालयों की तर्ज पर बालिकाओं के लिए एक आवासीय, अंग्रेजी माध्‍यम, सीबीएसई स्‍कूल।**
6. **कक्षा** XII **तक बालिकाओं के लिए आवासीय स्‍कूलों को प्रोत्‍साहन देना।**
7. **कक्षा** XII **तक विद्यमान कस्‍तूरबा गांधी बालिका विद्यालय का उन्‍नयन करना।**
8. **सभी स्‍कूलों में बालिकाओं के लिए अनुकूल और सुरक्षित माहौल बनाना।**
9. **आवासीय स्‍कूलों में बालिकाओं को स्‍वास्‍थ्‍य और स्‍वच्‍छता किट की आपूर्ति करना।**
10. **बालिकाओं के आवासीय स्‍कूलों में भावनात्‍मक और मनोवैज्ञानिक परामर्शदाता प्रदान करना।**
11. **कक्षा** IX-XII **तक मध्‍याह्न भोजन हेतु सहायता प्रदान करना।**
12. **डिजिटल साक्षरता और व्‍यावसायिक और जीवन कौशल प्रदान करना।**

**(ग): ये सभी सिफारिशें अंतरिम हैं। उप-समिति की अंतिम रिपोर्ट प्राप्‍त नहीं हुई है।**

\*\*\*\*\*